《齐天乐 其一 甲戌清明雨中感春》
元代·邵亨贞

离歌一曲江南暮，依稀灞桥回首。立马东风，送人南浦，认得当年杨柳。

梨花过后。悄不见邻墙，弄梅纤手。绮陌东头，个人还似旧时否。

相如近来病久。纵腰围暗减，犹未全瘦。宿酒昏灯，重门夜雨，寒食清明依旧。

新愁谩有。第一是伤心，粉销红溜。待约明朝，问舟官渡口。

作者简介：邵亨贞(1309～1401) 元代文学家。字复孺，号清溪。云间（今上海松江）人。曾任松江训导。邵亨贞生当元、明之际，入明后生活近30年。终于儒官，足迹不出乡里。著有《野处集》4卷、《蚁术诗选》1卷、《蚁术词选》4卷。